EBB-Projek vorder! | Die Erfenisstigting EBB-Projek vorder! | Die Erfenisstigting
by Lizette | Jun 13, 2017 | nuus
Vlnr: Agter: Dodrie en Schalk Corbett, Chriszelda Koen en Petria Marais. Voor: Annetjie Jandrell, Linette van der Merwe, Inga Gilfillan en Christa Lourens.
Die Rhenosterspruitkomitee (Gauteng) vergader gereeld en is besig om fondse in te samel vir die Inligtingskantoor wat hulle binnekort wil open. Dit sal 'n museumuitstalling insluit. Die streek is tussen die Hartebeespoortdam en Krugersdorp geleë, wes van Pretoria.
Tydens ons KZN-inspeksietoer wat op 24 en 25 Mei plaasgevind het, is 'n vergadering met lede van die Rapportryersbeweging belê om oor die stigting van 'n komitee daar te gesels, en op Saterdag 27 Mei het Riana Mulder 'n voorlegging oor EBB by die Centuriontak van die Afrikanerbond gedoen.
As u dalk 'n werkswinkel in u dorp / streek wil reël, kontak asb vir Riana Mulder by museum@es.org.za.